# Järvamaa Omavalitsuste Liidu

# Revisjoniaruanne

# Revisjonikomisjon koosseisus Harri Lepamets, Margit Lugna ja Eve Okas viisid ajavahemikul 25.aprill – 05. mai 2017.a läbi revisjoni Järvamaa Omavalitsuste Liidu (edaspidi JOL) tegevuse kohta perioodil 01.01.2016 - 31.12.2016. aasta

Oma tegevuses lähtub revisjonikomisjon JOL- i põhikirjast, kohaliku omavalitsuse korralduse seadusest; kohaliku omavalitsuse üksuste liitude seadusest; mittetulundusühingute seadusest ja teistest omavalitsusliite puudutavatest seadustest.

Kontrollitud perioodil töötasid JOL -i juhatuse esimehena Pipi-Liis Siemann. Tegevdirektorina töötas vaadeldaval perioodil Toomas Tippi.

Raamatupidamisteenust osteti sisse Järvamaa Arenduskeskusest, raamatupidajana tegutses Ülle Hermann.

Revideerimisel lähtuti JOL revisjonikomisjoni 2017.a tööplaanist, mis on kinnitatud JOL üldkoosoleku otsusega.

1. 2016. aasta majandusaasta aruandele arvamuse andmine.
2. Reservfondi vahendite kasutamise sihipärasusele arvamuse andmine.
3. Lepingute ja hangete täitmise kontrollimine.
4. Üldkoosoleku ja juhatuse koosoleku otsuste täitmise kontrollimine.
5. Juhatuse liikmete ja tegevjuhi poolt esitatud nimekirja „Osalemine juriidiliste isikute juhtorganites“ üle vaatamine.
6. Kontrolli tulemuste kohta aruande esitamine liidu üldkoosolekule.

1. **Reservfondi vahendite kasutamise sihipärasuse kohta arvamuse andmine**

JOL- i 2016 aasta eelarves oli reservfondi suuruseks kinnitatud 1533,2 eurot.

Reservfondi vahendeid kasutatud ei ole.

1. **Lepingute ja hangete täitmise kontrollimine**

 **2.1 Lepingud**

Lepinguid säilitatakse kantseleis 3 kaustas. Kaustades on esilehel lepingute registrid.

**JOLi algatusel sõlmitud lepingud**:

• Baasfinantseerimise lepingud – 2 lepingut;

• Ühistegevuse vahendite lepingud – 13 lepingut;

• Hariduskorralduslike vahendite lepingud – 2 lepingut;

• Ostu-müügileping – 8 lepingut;

• Teenuse osutamise lepingud – 2 lepingut;

**Töövõtulepingud** – 203 lepingut, neist haridusvaldkonna lepinguid 170, milledest omakorda 102 on olümpiaadikomisjoniliikmetega sõlmitud lepingud.

Need on eraldi registris ja asuvad eraldi kaustas.

**JOL- ga sõlmitud lepingud**: 15 lepingut, peamiselt rahastus- ja teenuselepingud.

Lepingutest tulenevad aruannete kohustused on täidetud.

Aruandeperioodil võeti 4 hinnapakkumist.

1. **Üldkoosoleku ja juhatuse koosoleku otsuste täitmise kontrollimine**

# Üldkoosolek

Järvamaa Omavalitsuste Liidu liikmed on üldkoosolekul esindatud oma esindajate ja nende asendusliikmete kaudu, kes nimetatakse linna- ja vallavolikogude poolt kohaliku omavalitsuse volikogu volituste tähtajaks elanike arvu järgi vastavalt põhikirjale. Igal esindajal on üldkoosolekul üks hääl.

Ajavahemikul 01.01.2016 – 31.12.2016 toimus Järvamaa Omavalitsuste Liidu üldkogul kokku 4 korralist koosolekut. Üldkogu tööst osavõttu võib hinnata heaks. Kui 2015. a osales 100% koosolekutest 2 valda, siis 2016.a on 100% koosolekutel osalenud 4 valda: (Imavere, Väätsa, Koeru ja Koigi). Väikseimad osalusprotsendid on olnud Albu ja Ambla vallal (50%). Keskmine osalus oli 80 %.

Üldkoosolek on vastu võtnud 18 otsust. Kõik JOL- i üldkogu koosolekud on protokollitud. JOLi üldkoosolek töötab enda poolt vastu võetud töökorra alusel. JOLi üldkogu töö vastab JOLi põhikirjas sätestatule. Perioodil 01.01.2016 – 31.12.2016 vastu võetud Järvamaa Omavalitsuste Liidu üldkoosoleku otsused on kooskõlas ja vastavad Järvamaa Omavalitsuste Liidu põhikirjalistele eesmärkidele.

1. **Juhatuse liikmete ja tegevdirektori poolt esitatud nimekirja „Osalemine juriidiliste isikute juhtorganites“ üle vaatamine.**

Revisjoni käigus kontrolliti JOL- i juhatuse liikmete ja tegevdirektori poolt esitatud andmeid 2016 a MTÜ- de ja SA- de juhtorganites osalemisest. Kontrolli momendil olid andmed esitanud 8 juhatuse liiget esitamata 4 juhatuse liiget ja tegevdirektor.

# Juhatus

Liitu juhib ja esindab juhatus. Juhatuse liikmete arv on võrdne liidu liikmete arvuga, kuid mitte väiksem kui 3 liiget. JOL- i juhatuse koosolekud protokollitakse, neile kirjutavad alla koosoleku juhataja ja protokollija. Juhatuse liikmetel on õigus nõuda oma eriarvamuse protokollimist.

Kontrollitaval perioodil ei ole eriarvamust juhatuse koosolekutel protokollitud.

Perioodil 01.01.2016 – 31.12.2016 vastu võetud juhatuse otsused on kooskõlas ja vastavad JOL- i põhikirjalistele tegevustele.

* 1. **Juhatuse koosolekute protokollid, osavõtt ja otsuste täitmine**

Juhatuse töökorraldus ja pädevus ning juhatuse esimehe pädevus on reguleeritud põhikirjas.

Aruandeperioodil toimus kokku 14 juhatuse koosolekut. Kirjalikke kooskõlastusi anti 2 (kahel) korral. 2016.aastal olnud juhatuses 16 liiget. Ühe omavalitsuse (Järva-Jaani) esindaja osales juhatuse koosolekutel 100% ehk kõigil, madalaim osalus oli 64%.

Aruandeperioodil võeti koosolekutel vastu 82 otsust, millest 45 - l korral võeti informatsioon teadmiseks, 37- l korral sisuline otsus. Põhjalikumalt tegeldi 2016.a ühisüritustega, eelarvega,

Üldkoosolekule suunati kinnitamiseks 82-st juhatuse otsusest 11

1. **Koondhinnangu andmine liidu tegevusele**

Järvamaa Omavalitsuste Liit on Järva maakonna omavalitsusüksuste vabatahtlik ühendus koostöö korraldamiseks, ühiste huvide väljendamiseks, esindamiseks ja kaitsmiseks ning ühiste ülesannete täitmiseks.

JOL täidab oma eesmärki, aitab kaasa maakonna tasakaalustatud ja jätkusuutlikule arengule, maakonna kultuuritraditsioonide säilitamisele ja edendamisele, samuti maakonna kohaliku omavalitsuse üksuste koostöö edendamisele ja liikmetele seadusega ettenähtud ülesannete paremaks täitmiseks võimaluste loomisele.

1. **2016. aasta majandusaasta aruandele arvamuse andmine**

Revidendid on kontrollinud 31.12.2016 lõppenud majandusaasta kohta koostatud raamatupidamise aastaaruannet, mis sisaldab bilanssi seisuga 31.12.2016, perioodi 01.01.2016 – 31.12.2016. a tulemiaruannet ja aastaaruande lisasid.

Revideerimise käigus on kontrollitud väljavõtteliselt tõendusmaterjale, millel põhinevad raamatupidamise aastaaruandes esitatud näitajad. Revideerimine hõlmas ka raamatupidamise aastaaruande koostamisel kasutatud arvestuspõhimõtete ja juhtkonnapoolsete raamatupidamislike hinnangute kriitilist analüüsi ning seisukohavõttu raamatupidamise aastaaruande esituslaadi suhtes tervikuna.

Läbi vaadanud Järva Omavalitsuste Liidu 2016. Aasta raamatupidamisdokumendid, koosolekute protokollid ning sõlmitud lepingud kinnitavad revidendid, et ei leidnud vigu liidu 2016 aasta raamatupidamises.

**Bilansimaht 35 696 eurot, tulud 199 248 eurot, kulud 196 922 eurot, finantstulu 3 eurot ning aastaaruande tulem 2 329 eurot** kajastab õigesti ja õiglaselt liidu 2016. aasta tegevust ja finantsseisundit seisuga 31.12.2016.a

**Revisjonikomisjoni ettepanekud:**

* 1. **Kiita heaks ja saata 2016. a majandusaasta aruanne üldkoosolekule kinnitamiseks.**

Revisjonikomisjon koosseisus:

Harri Lepamets

Margit Lugna

Eve Okas

Paides 05.05.2017.a